দলে আছেন, তবু চ্যাম্পিয়ন্স ট্রফিতে বুমরাকে নিয়ে ধোঁয়াশা

ওয়েব ডেস্ক: আইসিসি চ্যাম্পিয়ন্স ট্রফির (ICC Champions Trophy) দলে রাখা হয়েছে জসপ্রীত বুমরাকে (Jasprit Bumrah)। তার আগে ইংল্যান্ডের বিরুদ্ধে তিন ম্যাচের ওডিআই সিরিজেও নাম আছে ভারতের এক নম্বর পেসারের। কিন্তু তিনি আদৌ খেলতে পারবেন কি না সন্দেহ আছে। সন্দেহ প্রকাশ করেছেন স্বয়ং অধিনায়ক রোহিত শর্মাই (Rohit Sharma)।

শনিবার সাংবাদিক বৈঠকে অধিনায়ক বলেন, “আমরা বুমরার ব্যাপারে নিশ্চিত নই, ও খেলবে কি খেলবে না জানি না। তাই আমাদের মনে হয়েছে আমাদের এমন একজনকে দরকার যে নতুন বলে এবং শেষের দিকে বল করতে পারে। আমরা শেষের দিকে বল করানোর জন্য অর্শদীপকে (Arshdeep Singh) নিয়েছি। আর নতুন বলে শামি (Mohammad Shami) কী করতে পারে তা আমরা সবাই দেখেছি।” নির্বাচক প্রধান আগরকর অবশ্য আশায় আছেন, বুমরাকে পাওয়া যাবে।

আরও পড়ুন: বিসিসিআইয়ের ১০ নিয়মের কথা মানতেই চাইলেন না রোহিত!

এদিকে বাদ পড়েছেন মহম্মদ সিরাজ (Mohammad Siraj)। তা নিয়ে রোহিত বলেন, “নতুন বলে বল না করলে সিরাজের কার্যকারিত কমে যায়। ওর সুযোগ না পাওয়া দুর্ভাগ্যজনক কিন্তু আমাদের হাতে বিকল্প ছিল না। আমি ব্যক্তিগতভাবে মনে করি আমাদের হাতে নতুন বল, মাঝের ওভার এবং শেষের দিকে বল করার বোলার আছে।”

India’s squad for the #ChampionsTrophy 2025 announced! ? ?

Drop in a message in the comments below ? to cheer for #TeamIndia pic.twitter.com/eFyXkKSmcO

— BCCI (@BCCI) January 18, 2025

ভারতের চ্যাম্পিয়ন্স ট্রফির দল: রোহিত শর্মা (অধিনায়ক), শুভমান গিল (সহ-অধিনায়ক), বিরাট কোহলি, শ্রেয়স আইয়ার, কে এল রাহুল (উইকেটরক্ষক), হার্দিক পান্ডিয়া, অক্ষর প্যাটেল, ওয়াশিংটন সুন্দর, কুলদীপ যাদব, জসপ্রীত বুমরাহ (সুস্থ থাকলে), মহম্মদ শামি, অর্শদীপ সিং, যশস্বী জয়সওয়াল, ঋষভ পন্থ (উইকেটরক্ষক) এবং রবীন্দ্র জাদেজা।

ভারতের ইংল্যান্ড সিরিজের দল: রোহিত শর্মা (অধিনায়ক), শুভমান গিল (সহ-অধিনায়ক), বিরাট কোহলি, শ্রেয়স আইয়ার, কে এল রাহুল (উইকেটরক্ষক), হার্দিক পান্ডিয়া, অক্ষর প্যাটেল, ওয়াশিংটন সুন্দর, কুলদীপ যাদব, জসপ্রীত বুমরাহ (সুস্থ থাকলে), মহম্মদ শামি, অর্শদীপ সিং, যশস্বী জয়সওয়াল, ঋষভ পন্থ (উইকেটরক্ষক), রবীন্দ্র জাদেজা এবং হর্ষিত রানা।