এক রানে আউট কোহলি! ম্যাচ দেখতে দেখতে হার্ট অ্যাটাক কিশোরীর

উত্তরপ্রদেশ: রবিবার চ্যাম্পিয়ন ট্রফির ফাইনালে (Champion’s Trophy Final) ছিল টান টান উত্তেজনা। খেলা দেখতে দেখতেই মৃত্যু হল ১৪ বছরের কিশোরীর। ভারত জয়ের পর দেশজুড়ে উল্লাসে মেতে ওঠেন দেশবাসী। তখনই শোকের ছায়া কিশোরীর পরিবারে। মর্মান্তিক এই ঘটনায় চাঞ্চল্য এলাকায়। রটে যায়, কোহলির খারাপ পারফরম্যান্সের কারণেই কিশোরীর হার্ট হয়।

আরও পড়ুন: ইচ্ছের বিরুদ্ধে মহিলাকে স্পর্শ করা ধর্ষণের সমান, জানাল হাইকোর্ট

সর্বভারতীয় সংবাদমাধ্যম সূত্রে খবর, ঘটনাটি ঘটেছে উত্তরপ্রদেশের দেওরিয়ায়। মৃত কিশোরীর নাম প্রিয়াংশী। অষ্টম শ্রেণীর ছাত্রী। সপরিবারে ম্যাচ দেখতে বসে এক রানে বিরাট আউট হওয়ার পর জ্ঞান হারিয়ে মাটতে লুটিয়ে পড়ে সে। দ্রুত তাঁকে হাসপাতালে নিয়ে যাওয়া হয়। সেখানে চিকিৎসকরা তাঁকে মৃত বলে ঘোষণা করে। হার্ট অ্যাটাকে কিশোরীর মৃত্যু হয়েছে বলে জানিয়েছেন চিকিৎসকরা। এরপরই রটে যায় কোহলি এক রানে আউট হওয়ায় ঘটনাটি সহ্য করতে পারেনি ওই কিশোরী। যার জেরে এই মর্মান্তিক পরিণতি। কিন্তু মৃত কিশোরীর বাবা জানিয়েছেন, খবরটি সম্পূর্ণ ভুয়ো।

তিনি আরও জানান, যখন ঘটনাটি ঘটে তিনি বাজারে ছিলেন। বাড়ি থেকে তাঁকে ফোন করে জানানো হয় প্রিয়াংশী অজ্ঞান হয়ে গেছে। হাসপাতালে নিয়ে যাওয়া হলে তাঁকে মৃত বলে ঘোষণা করেন চিকিৎসকরা।